શહેરના દોઢસો ફૂટ રિંગ રોડ ઉપર ક્લાઉડ ૯માં રહેતા અને સિનર્જી હોસ્પિટલમાં ડોક્ટર તરીકે ફરજ બજાવતા સુરસિંહ ભાવસિંહ બારડ નામના તબીબે મેનેજમેન્ટ વતી ગાંધીગ્રામ પોલીસ સ્ટેશનમાં ચોરી અંગે ફરિયાદ નોંધાવી હતી જેમાં જણાવ્યું હતું કે તેઓની હોસ્પિટલના બિલિંગ વિભાગની તિજોરી અને ટેબલના ખાનામાંથી ૭.૩૦ લાખ રૂપિયા રોકડા ગાયબ થઇ ગયા છે જે હિસાબોનું ટાંગામેડ નહિ થતા આ ચોરી થયાનું જાણવા મળ્યું હતું આ રકમ તારીખ ૧૦થી ૧૬ દરમિયાન ચોરાઈ હોવાનું જણાવ્યું હતું જેથી પીઆઇ ઓડેદરાના માર્ગદર્શન હેઠળ પીએસઆઇ જે એમ ભટ્ટ અને ડી સ્ટાફના જવાનોને સાથે રાખીને હોસ્પિટલે સીસીટીવી ચેક કરતા નાના મૌવા મેઈન રોડ ઉપર રહેતા અને કાઉન્ટર સંભાળતો કર્મચારી વિજય કાંતિલાલ રાઠોડ નજરે પડ્યો હતો જેથી ફૂટેજ આધારે તેને સકંજામાં લઇ પૂછપરછ કરતા પોતે જ આ ૭.૩૦ લાખ ચોરી કર્યા હોવાની કબૂલાત આપી હતી બીજી તરફ તિજોરીમાં પાસવર્ડ હોય જે પાસવર્ડ મુંજકાના મહિલા કેશિયર કિરણબેન દિનેશભાઇ કારીયા પાસે જ હોય તેને વિશ્વાશમાં લઇ તેમની પાસેથી પાસવર્ડ લઇ પોતે તિજોરી ખોલી જુદા જુદા ટાઈમે કટકે કટકે આ પૈસા ચોરી લીધા હોવાનું જણાવતા પોલીસે તેમની પણ ધરપકડ કરી ગુનાનો ભેદ ઉકેલી નાખ્યો છે પ્રાથમિક પૂછપરછમાં વિજયને જુગારમાં હારી ગયો હોવાથી દેણું થઇ જતા ધર્મની માનેલી બહેન એવી મહિલા કેશિયર કિરણ પાસેથી પૈસા માંગ્યા હતા અને બાદમાં પાસવર્ડ મેળવી કટકે કટકે ચોરી કરી લીધી હોવાનું જણાવ્યું હતું.